Cangrelor

Cangrelor, inayouzwa kwa jina la chapa Kengreal miongoni mwa mengine, ni dawa inayotumiwa kwa wale wanaopitia tiba ya kupenya mishipa ya moyo iliyoziba kupitia ngozi (percutaneous coronary intervention) ili kuzuia kuganda kwa damu. Dawa hii inatumika pamoja na aspirini na inatolewa kwa njia ya sindano kwenye mshipa.

Madhara yake ya kawaida ni pamoja na kutokwa na damu na upungufu wa kupumua. Madhara yake mengine yanaweza kujumuisha athari za mzio. Usalama wa matumizi yake katika ujauzito hauko wazi. Dawa hii ni kizuizi cha P2Y <sub id="mwHw">12</sub> ambacho huzuia chembe za damu za pletleti kushikamana pamoja.

Canrelor iliidhinishwa kwa ajili ya matumizi ya kimatibabu nchini Marekani na Ulaya mwaka wa 2015. Nchini Uingereza, miligramu 50 hugharimu Huduma ya Afya ya Kitaifa (NHS) takriban £250 kufikia mwaka wa 2021. Kiasi hiki nchini Marekani kinagharimu takriban dola 830 za Marekani.

 Marejeo 

Jamii:madawa